﻿ Prémium autó-megosztó szolgáltatással érkezik Magyarországra
2019. április 11. csütörtök, 11:24
Prémium autó-megosztó szolgáltatással érkezik Magyarországra
//formula.hu/auto/2019/04/11/premium-auto-megoszto-szolgaltatassal-erkezik-magyarorszagra 2019-04-11 11:24:00 2019-04-11 11:24:00
Szerző: Gergely András
Címkék: Autó Sajtóközlemény DriveNow
Szintet vált a hazai közösségi autókölcsönzési piac, miután április végén Magyarországon is elérhetővé válik a DriveNow szolgáltatása. A cég része a német autógyártók – a BMW és a Daimler közös vállalatának – a SHARE NOW autómegosztó szolgáltatásnak.
A jelentős nemzetközi tapasztalattal rendelkező, ún. free-floating autómegosztó szolgáltató nyolc különböző BMW és MINI modellel, összesen 240 autóval indítja el szolgáltatását Budapesten, köztük 40 elektromos BMW i3-assal. A szolgáltatás magyarországi jogtulajdonosa a Wallis cégcsoporthoz tartozó Wallis Autómegosztó Kft., amely franchise-modellben működteti a DriveNow-t.
A hazai piacon megszokott perc- és napidíj alapú mellett óradíjas (3, 6, 9 órás) csomagokkal is bérelhetőek lesznek az új, prémium kategóriás autók. Az autók bérleti díja modelltől függően 99 és 129 forint/perc között változik, de az óránkénti csomagokkal a percenkénti költség akár 62 forintra is csökkenhető.
A szolgáltatás flottájában MINI Cabrio-k, 3 és 5 ajtós MINI-k, X2-es városi terepjárók és elektromos i3-as modellek is helyet kapnak. Ezek mellett a flottában megtalálhatóak lesznek BMW 1-es szériába tartozó 5 ajtós járművek, a BMW 2-es szériába tartozó Active Tourer-ek, valamint BMW X1-esek is.
Mint azt Olivier Reppert a SHARE NOW vezérigazgatója elmondta: „Budapest az első város, ahol jelen vagyunk az izgalmas közép-kelet-európai régióban. Azt látjuk, hogy e modern és gyorsan növekvő városban nagy az igény a fenntartható és rugalmas mobilitás iránt. Meggyőződésünk, hogy szolgáltatásunk tökéletesen kiegészíti a magyar fővárosban található közlekedési formákat. A Wallis franchise-üzemeltetője nagy tapasztalattal rendelkezik a mobilitási piacon, ezért tökéletes partnere az itteni üzleti tevékenységünknek.”
A Budapest központi területeinek nagy részét lefedő 63 négyzetkilométeres szolgáltatási területen a felhasználók a DriveNow applikáció segítségével bérelhetik ki a 240 gépkocsi bármelyikét. A felhasználók a bérelt autókkal el is hagyhatják a felhasználási területet. A járműveket a felhasználási terület bármely pontján elérhető közterületi parkolóhelyen letehetik és felvehetik a szolgáltatást használók.
„A BMW meghatározó régióbeli partnereként és a trendek alapján egyértelmű volt, hogy nekünk kell belevágnunk ebbe a szolgáltatásba” – mondta Müllner Zsolt, az AutoWallis NyRt. igazgatóságának elnöke. „A Wallis története szorosan egybeforrt a mobilitás fejlesztésével, jelentős befektetéseink elkötelezettségünket mutatják e területen, és hiszünk abban, hogy a szektor előtt ígéretes jövő áll.”
A technológia fejlődése és a fenntarthatóság iránti egyre erőteljesebb igény jelentősen átformálják a városi közlekedés ma ismert gyakorlatát már a közeli jövőben. Folyamatosan nő a járműmegosztó szolgáltatások iránti érdeklődés és nemzetközi példák, valamint különböző kutatások is egyértelműen jelzik az autómegosztás szerepét e folyamat kibontakozásában. A közösen használt, modern, tisztább közlekedési eszközök szerte a világon vissza fogják szorítani a városokban található magánautók számát: egy közösségi autó akár nyolc magántulajdonban álló autót képes kiváltani egy-egy városban. A tömeg- és egyéb közlekedési eszközökkel együtt használva ezek a járművek hatékony megoldást jelenthetnek a nagyvárosok több tízezres lakosságának, enyhítve a közlekedési dugók problémáját és élhetőbbé téve a városokat.
„A nyolc különböző modellel a fővárosban közlekedőknek minden élethelyzetre, amelyben autóra van szükségük, megfelelő, komfortos és elérhető megoldást kívánunk nyújtani” – mondta Fischer Péter, a DriveNow hazai képviseletét ellátó Wallis Autómegosztó Kft. ügyvezetője. „Minőségi flottánkkal és autómegosztó szolgáltatásunkkal együttesen egy olyan prémium szolgáltatást kínálunk a magyar piacon, amely ma még nem elérhető a magyar piacon. Ez pedig még csak a kezdet – a jövőben folyamatosan bővítjük és fejlesztjük szolgáltatásunkat.”
A DriveNow szolgáltatása április 29-én válik elérhetővé, de az érdeklődők már április 11-től regisztrálhatnak a DriveNow applikáción keresztül, vagy a DriveNow honlapján. Ezt az első ötezer felhasználó ingyenesen teheti meg a szolgáltatáshoz tartozó okostelefonos alkalmazáson keresztül. Az ingyenes regisztrációs időszakot követő első négy hétben 4.990 forint egyszeri regisztrációs díjért, ezt követően pedig egyszeri 9.990 forintos díjért lehet majd a szolgáltatást igénybe venni. Mindegyik esetben 25 bónusz perc jár majd minden regisztrációhoz.
Öt üléssel és csúcstechnológiával támad az új Toyota Prius
Nagycsaládos autó egymillió kilométer garanciával?
Zebrán előzött, jött a gyalogos
Verstappen és Coulthard futárnak állt - több-kevesebb sikerrel
A Toyota WRC-jét tesztelte Valtteri Bottas
Herczigék ötödikek az elképesztően eseménydús római ERC-futamon
10 órája ERC: Herczig a hetedik helyen zárta a római Eb-futamot
12 órája A legjobb kép arról, mit is jelent egy F1-es versenyzőnek hazai pályán versenyezni
13 órája Lehet, hogy A Kapitány már 82 éves, mégis elsők között gratulál győztes versenyzőjének
15 órája Még egy pontokat nem érő futam megnyerése is óriási örömöt okozott a W Seriesben
17 órája Úgy előzte riválisait Santino Ferrucci az IndyCar iowai futamán, mintha szembe jöttek volna
19 órája A bravúrok bravúrja egy ilyen mentés oválpályán
21 órája Vettel vagy Leclerc ismeri fel jobban az F1-es pályákat?
22 órája Belülről is megnézhetük Bottas goodwoodi megőrülését
23 órája Button pályára vitte 2009-es világbajnok F1-es autóját
1 napja Az életéért rohant egy nyúl a Brit Nagydíjon
1 napja A Senna-Prost csatához hasonlította a Verstappen-Leclerc meccset az F1
1 napja Amikor egy gombbal pörgetik az F1-es motort
1 napja Amikor a sajtótájékoztató nevetéssé fajul
1 napja Új képek: ilyen lesz a vietnámi F1-es pálya
Főnökének tetszik, hogy Hamilton megosztó figura
Öt Audi az első hatban - és a végéről induló, végül második Wittmann
Vettel: Nem létszükséglet, hogy még több városi verseny legyen
Továbbra is motorgyártóvá válna az Aston Martin
Miért lehet Leclerc a Ferrari következő bajnoka?